**PEDAGOGO PADĖJĖJO MODULINĖ PROFESINIO MOKYMO PROGRAMA**

\_\_\_\_\_\_\_\_\_\_\_\_\_\_\_\_\_\_\_\_\_\_

*(Programos pavadinimas)*

Programos valstybinis kodas ir apimtis mokymosi kreditais:

T54092201 – programa, skirta tęstiniam profesiniam mokymui, 45 mokymosi kreditai

Kvalifikacijos pavadinimas – pedagogo padėjėjas

Kvalifikacijos lygis pagal Lietuvos kvalifikacijų sandarą (LTKS) – V

Minimalus reikalaujamas išsilavinimas kvalifikacijai įgyti – vidurinis

Reikalavimai profesinei patirčiai ir stojančiajam *–* vidurinis ir baigta kvalifikaciją teikianti švietimo programa

# 1. PROGRAMOS APIBŪDINIMAS

**Programos paskirtis.** Pedagogo padėjėjo modulinė profesinio mokymo programa skirta parengti kvalifikuotą pedagogo padėjėją, kuris gebėtų padėti pedagogui organizuoti ugdymo procesą specialiųjų ugdymosi poreikių turintiems mokiniams, savarankiškai teikti individualizuotą pagalbą specialiųjų ugdymosi poreikių turintiems mokiniams, tobulinti savo profesines kompetencijas.

**Būsimo darbo specifika.** Asmuo, įgijęs pedagogo padėjėjo kvalifikaciją, galės dirbti valstybinėse ir (arba) nevalstybinėse ugdymo įstaigose.

Pedagogo padėjėjo tipinės darbo priemonės: priemonės, reikalingos ugdomajai veiklai realizuoti – informacinės ir komunikacinės technologijos, ugdymo priemonės, metodinė medžiaga, elektroninės ugdymui skirtos platformos.

Pedagogo padėjėjo tipinės darbo sąlygos: dirbama patalpoje, lauke, būdingas individualus ir komandinis darbas; darbas uždarose patalpose (klasėse, kabinetuose ir kt.), atvirose erdvėse (lauke); privalo dėvėti specialius darbo drabužius (jei būtina) ir laikytis darbų saugos reikalavimų, kaip reikalaujama konkrečios veiklos srities.

Pedagogo padėjėjas savo veikloje vadovaujasi darbuotojų saugos ir sveikatos, ergonomikos, darbo higienos, priešgaisrinės saugos reikalavimais, švietimą, specialųjį ugdymą reglamentuojančiais, vaiko gerovę užtikrinančiais teisės aktais, užtikrina asmens duomenų apsaugą, laikosi pedagogų etikos kodekso normų, pagarbos vaikui ir jo šeimai, pozityvaus bendravimo, komandinio darbo nuostatų, vertybių, siekia nuolatinio profesinio tobulėjimo, žinių atnaujinimo.

Pedagogo padėjėjas veiklą atlieka savarankiškai pagal pedagogo pateiktas užduotis.

**2. PROGRAMOS PARAMETRAI**

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Kompetencijos** | **Kompetencijų pasiekimą iliustruojantys mokymosi rezultatai** |
| **Įvadinis modulis\*** | | | | | |
| **Bendrieji moduliai\*** | | | | | |
| **Kvalifikaciją sudarančioms kompetencijoms įgyti skirti moduliai (iš viso 40 mokymosi kreditų)** | | | | | |
| *Privalomieji (iš viso 40 mokymosi kreditų)* | | | | | |
| 509220000 | Pagalba pedagogui organizuoti ugdymo procesą specialiųjų ugdymosi poreikių turintiems mokiniams | V | 15 | Padėti pedagogui pritaikyti ugdymo turinį specialiųjų ugdymosi poreikių turinčiam mokiniui. | Išmanyti dokumentus, reglamentuojančius mokinių specialųjį ugdymą įtraukiojo švietimo kontekste.  Analizuoti mokinių, turinčių specialiųjų ugdymosi poreikių, ypatumus, atsižvelgiant į amžiaus tarpsnį.  Apibūdinti ugdymo procese dalyvaujančių mokinių specialiuosius ugdymosi poreikius.  Pritaikyti ugdymo turinį mokiniui, turinčiam specialiųjų ugdymosi poreikių, vadovaujant pedagogui. |
| Padėti pedagogui taikyti efektyvias ugdymo, vertinimo strategijas. | Išmanyti įvairių vertinimo strategijų panaudojimo galimybes ugdant mokinius, turinčius specialiųjų ugdymosi poreikių.  Padėti pedagogui pritaikyti mokymo ir mokymosi medžiagą atsižvelgiant į mokinių specialiuosius ugdymosi poreikius.  Padėti pedagogui pritaikyti įvairias ugdymui skirtas aplinkas, panaudojant edukacines technologijas.  Padėti pedagogui vykdyti mokinių, turinčių specialiųjų ugdymosi poreikių, vertinimą ir asmeninės pažangos stebėseną. |
| 509220001 | Individualizuota pagalba specialiųjų ugdymosi poreikių turintiems mokiniams | V | 20 | Padėti mokiniui pasiekti mokymosi rezultatus, bendradarbiaujant su pedagogu. | Apibūdinti pedagoginės pagalbos tikslus ir būdus.  Taikyti individualaus ir grupinio darbo metodus, teikiant pagalbą mokiniams, turintiems skirtingų specialiųjų ugdymosi poreikių.  Taikyti priemones, stiprinančias mokinių motyvaciją dalyvauti ugdymo procese.  Taikyti konstruktyvaus bendravimo ir bendradarbiavimo technikas, kuriant pasitikėjimu grindžiamus tarpusavio santykius. |
| Parengti ir (ar) pritaikyti mokiniams tinkamą ugdymui skirtą aplinką pagal pedagogo nurodymus. | Apibūdinti teisės aktus, reglamentuojančius saugią ugdymo(si) aplinką mokiniams, turintiems specialiųjų ugdymosi poreikių.  Parengti mokymo ir mokymosi medžiagą bei priemones, atsižvelgiant į mokinių specialiuosius ugdymosi poreikius ir pedagogo nurodymus.  Užtikrinti saugią ugdymo(si) aplinką, atsižvelgiant į mokinių specialiuosius ugdymosi poreikius. |
| Kaupti informaciją apie specialiųjų ugdymosi poreikių turinčio mokinio mokymąsi. | Išmanyti specialiųjų ugdymosi poreikių turinčio mokinio pasiekimų ir individualios pažangos vertinimo būdus.  Kaupti ir vertinti informaciją apie mokinio, turinčio specialiųjų ugdymosi poreikių, pažangą, elgesį, ugdymo problemas.  Bendradarbiauti su kitais ugdymo proceso dalyviais teikiant pagalbą mokiniui, turinčiam specialiųjų ugdymosi poreikių. |
| 509220002 | Profesinių kompetencijų tobulinimas | V | 5 | Analizuoti savo veiklą ir numatyti jos tobulinimo kryptis. | Išmanyti bendrosios ir specialiosios pedagogikos naujoves.  Numatyti kompetencijų tobulinimo kryptis, vadovaujantis asmeninės ir profesinės veiklos analize. |
| Pasirinkti profesinio tobulėjimo formą, būdus ir priemones. | Išmanyti profesinio tobulėjimo formas, būdus ir priemones.  Tobulinti profesines kompetencijas, dalyvaujant kvalifikacijos tobulinimo renginiuose, projektuose bei pedagogų kūrybinių, metodinių grupių veikloje. |
| **Pasirenkamieji moduliai\*** | | | | | |
| **Baigiamasis modulis (iš viso 5 mokymosi kreditai)** | | | | | |
| 500000001 | Įvadas į darbo rinką | V | 5 | Formuoti darbinius įgūdžius realioje darbo vietoje. | Įsivertinti ir realioje darbo vietoje demonstruoti įgytas kompetencijas.  Susipažinti su būsimo darbo specifika ir adaptuotis realioje darbo vietoje.  Įsivertinti asmenines integracijos į darbo rinką galimybes. |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

**3. REKOMENDUOJAMA MODULIŲ SEKA**

|  |  |  |  |  |
| --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Asmens pasirengimo mokytis modulyje reikalavimai (jei taikoma)** |
| **Įvadinis modulis\*** | | | | |
| **Bendrieji moduliai\*** | | | | |
| **Kvalifikaciją sudarančioms kompetencijoms įgyti skirti moduliai (iš viso 40 mokymosi kreditų)** | | | | |
| *Privalomieji (iš viso 40 mokymosi kreditų)* | | | | |
| 509220000 | Pagalba pedagogui organizuoti ugdymo procesą specialiųjų ugdymosi poreikių turintiems mokiniams | V | 15 | *Netaikoma* |
| 509220001 | Individualizuota pagalba specialiųjų ugdymosi poreikių turintiems mokiniams | V | 20 | *Baigtas modulis:*  Pagalba pedagogui organizuoti ugdymo procesą specialiųjų ugdymosi poreikių turintiems mokiniams. |
| 509220002 | Profesinių kompetencijų tobulinimas | V | 5 | *Baigti moduliai:*  Pagalba pedagogui organizuoti ugdymo procesą specialiųjų ugdymosi poreikių turintiems mokiniams  Individualizuota pagalba specialiųjų ugdymosi poreikių turintiems mokiniams |
| **Pasirenkamieji moduliai\*** | | | | |
| **Baigiamasis modulis (iš viso 5 mokymosi kreditai)** | | | | |
| 500000001 | Įvadas į darbo rinką | V | 5 | *Baigti visi pedagogo padėjėjo kvalifikaciją sudarantys privalomieji moduliai.* |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

# 4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO

|  |  |
| --- | --- |
| **Bendrosios kompetencijos** | **Bendrųjų kompetencijų pasiekimą iliustruojantys mokymosi rezultatai** |
| Raštingumo kompetencija | Rašyti gyvenimo aprašymą, motyvacinį laišką, prašymą, ataskaitą, elektroninį laišką.  Taisyklingai vartoti profesinius terminus. |
| Daugiakalbystės kompetencija | Bendrauti profesine užsienio kalba darbinėje aplinkoje.  Suprasti raštu ir žodžiu perduodamą informaciją.  Bendrauti su vaiku užsienio kalba.  Rašyti gyvenimo aprašymą, motyvacinį laišką, prašymą, ataskaitą, elektroninį laišką užsienio kalba. |
| Matematinė kompetencija ir gamtos mokslų, technologijų ir inžinerijos kompetencija | Taikyti matematinį mąstymą sprendžiant kasdienes ir profesines problemas.  Naudoti matematinius mąstymo ir išraiškos būdus (formules, modelius, diagramas, schemas).  Naudotis naujausiomis technologijomis.  Suvokti žmogaus veiklos daromą poveikį gamtai ir piliečio asmeninę atsakomybę.  Taikyti saugumo ir aplinkos tvarumo pricipus. |
| Skaitmeninė kompetencija | Rinkti, apdoroti ir saugoti darbui reikalingą informaciją.  Dokumentuoti darbų aplankus.  Perduoti su darbu susijusią informaciją IT priemonėmis kitiems darbuotojams, vaiko tėvams.  Rengti darbo pristatymą kompiuterinėmis programomis, naudotis vaizdų grafinio apdorojimo programa.  Naudotis skaitmeninėmis technologijomis atsakingai ir saugiai, apsaugant informaciją, turinį, duomenis ir skaitmeninę tapatybę. |
| Asmeninė, socialinė ir mokymosi mokytis kompetencija | Įsivertinti turimas žinias ir gebėjimus, numatyti profesinio tobulinimosi planą.  Pritaikyti turimas žinias ir gebėjimus dirbant individualiai ir su kolektyvu.  Pasirengti asmeninį kompetencijų tobulinimo planą.  Pozityviai bendrauti, būti atsakingam, valdyti konfliktus. |
| Pilietiškumo kompetencija | Bendrauti su bendradarbiais, vadovais.  Dirbti grupėje, komandoje.  Gerbti save, kitus, savo šalį ir jos tradicijas. |
| Verslumo kompetencija | Išmanyti verslo kūrimo galimybes.  Suprasti vaiko, šeimos poreikius.  Dirbti savarankiškai, planuoti savo laiką. |
| Kultūrinio sąmoningumo ir raiškos kompetencija | Pagarbiai elgtis su mokiniais, jų šeimos nariais.  Pažinti įvairių šalies regionų švenčių tradicijas ir papročius.  Pažinti įvairių šalių kultūrinius skirtumus.  Lavinti estetinį požiūrį į aplinką. |

**5. PROGRAMOS STRUKTŪRA, VYKDANT TĘSTINĮ PROFESINĮ MOKYMĄ**

|  |  |
| --- | --- |
| **Kvalifikacija – pedagogo padėjėjas, LTKS lygis V** | |
| **Programos, skirtos pirminiam profesiniam mokymui, struktūra** | **Programos, skirtos tęstiniam profesiniam mokymui, struktūra** |
| *Įvadinis modulis (0 mokymosi kreditų)*  – | *Įvadinis modulis (0 mokymosi kreditų)*  – |
| *Bendrieji moduliai (0 mokymosi kreditų)*  – | *Bendrieji moduliai (0 mokymosi kreditų)*  – |
| *Kvalifikaciją sudarančioms kompetencijoms įgyti skirti moduliai (0 mokymosi kreditų)*  – | *Kvalifikaciją sudarančioms kompetencijoms įgyti skirti moduliai (iš viso 40 mokymosi kreditų)*  Pagalba pedagogui organizuoti ugdymo procesą specialiųjų ugdymosi poreikių turintiems mokiniams, 15 mokymosi kreditų  Individualizuota pagalba specialiųjų ugdymosi poreikių turintiems mokiniams, 20 mokymosi kreditų  Profesinių kompetencijų tobulinimas, 5 mokymosi kreditai |
| *Pasirenkamieji moduliai (0 mokymosi kreditų)*  – | *Pasirenkamieji moduliai (0 mokymosi kreditų)*  – |
| *Baigiamasis modulis (0 mokymosi kreditų)*  – | *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosikreditai |

**Pastabos**

* Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
* Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
* Tęstinio profesinio mokymo programose darbuotojų saugos ir sveikatos mokymas integruojamas į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo ir mokslo ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
* Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.

**6. PROGRAMOS MODULIŲ APRAŠAI**

**6.1. ĮVADINIS MODULIS**

Nėra

**6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI**

**6.2.1. Privalomieji moduliai**

**Modulio pavadinimas – „Pagalba pedagogui organizuoti ugdymo procesą specialiųjų ugdymosi poreikių turintiems mokiniams“**

|  |  |  |
| --- | --- | --- |
| Valstybinis kodas | 509220000 | |
| Modulio LTKS lygis | V | |
| Apimtis mokymosi kreditais | 15 | |
| Asmens pasirengimo mokytis modulyje reikalavimai (*jei taikoma*) | *Netaikoma.* | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Padėti pedagogui pritaikyti ugdymo turinį specialiųjų ugdymosi poreikių turinčiam mokiniui. | 1.1. Išmanyti dokumentus, reglamentuojančius mokinių specialųjį ugdymą įtraukiojo švietimo kontekste. | **Tema*. Įtraukiojo ugdymo organizavimas bendrojo ugdymo įstaigose***   * Įtraukiojo ugdymo samprata * Įtraukiojo ugdymo vertybinės nuostatos * Mokyklos įtraukiojo įgyvendinimo bendrojo ugdymo mokykloje etapai ir lygmenys   **Tema*. Įtraukiojo ugdymo teisinis reglamentavimas***   * Teisės aktai, reglamentuojantys įtraukųjį ugdymą * Teisės aktai, reglamentuojantys mokinių specialųjį ugdymą ir švietimo pagalbą * Ugdymo įstaigos vidaus dokumentai, reglamentuojantys specialųjį ugdymą ir švietimo pagalbą   **Tema*. Praktinės įtraukiojo ugdymo įgyvendinimo gairės mokyklose***   * Mokyklos bendruomenės atvirumas įtraukčiai * Įtraukaus ugdymo (-si) kūrimas   **Tema*. Pedagogo padėjėjo funkcijos ir atsakomybė***   * Pedagogo padėjėjo darbo specifika ugdymo įstaigoje * Pedagogo padėjėjo asmeninės savybės, elgesio kultūra * Pedagogo padėjėjo pozityvių nuostatų ugdytinių atžvilgiu formavimas |
| 1.2. Analizuoti mokinių, turinčių specialiųjų ugdymosi poreikių, ypatumus, atsižvelgiant į amžiaus tarpsnį. | **Tema*. Raidos teorijos***   * Pagrindinės raidos psichologijos problemos * Asmenybės raida šiuolaikinės psichologijos krypčių požiūriu   **Tema*. Vaikų amžiaus tarpsnių charakteristikos***   * Socialinė-emocinė ir kognityvinė vaiko ir paauglio raida * Vaiko raidos stebėjimas ir tyrimas * Psichologinės ir raidos krizės vaikystėje ir paauglystėje, jų įveikos būdai   **Tema.** ***Vaiko tipinės ir netipinės raidos raiška***   * Vaiko raidos sutrikimų priežastys * Ankstyvosios diagnostikos svarba * Vaiko mokymosi, elgesio ir bendravimo sunkumų ugdymo įstaigoje atpažinimas: pasireiškimas, priežastys, pagalbos kryptys |
| 1.3. Apibūdinti ugdymo procese dalyvaujančių mokinių specialiuosius ugdymosi poreikius. | **Tema*. Mokinių įvairovė***   * Specialiųjų ugdymosi poreikių samprata * Mokinių, turinčių specialiųjų ugdymosi poreikių, priskyrimo specialiųjų ugdymosi poreikių grupei kriterijai ir specialiųjų ugdymosi poreikių nustatymas   **Tema*. Negalių rūšys ir ugdymo strategijos, atsižvelgiant į konkrečią negalią***   * Negalių apibūdinimas: pagrindiniai požymiai ir jų raiška * Mokinių, turinčių negalią, dalyvavimo ugdymo procese sunkumai ir individualūs ugdymosi poreikiai * Mokinių, turinčių negalią, dalyvavimo ugdymo procese galimybės * Ugdymo(si) strategijos, labiausiai atliepiančios mokinių, turinčių negalią,problemų sprendimus   **Tema*. Mokymosi sutrikimai, jų raiška, ugdymo(si) galimybės***   * Mokymosi sutrikimų apibūdinimas: pagrindiniai požymiai ir jų raiška * Mokinių, turinčių mokymosi sutrikimų, dalyvavimo ugdymo procese sunkumai ir individualūs ugdymosi poreikiai * Mokinių, turinčių mokymosi sutrikimų, dalyvavimo ugdymo procese galimybės * Rekomendacijos, padedančios įveikti ugdymo(si) sunkumus mokiniams, turintiems mokymosi sutrikimų   **Tema*. Mokymosi sunkumai, pagalbos priemonės***   * Mokymosi sunkumų apibūdinimas: pagrindiniai požymiai ir jų raiška * Mokinių, turinčių mokymosi sunkumų, dalyvavimo ugdymo procese iššūkiai ir individualūs ugdymosi poreikiai * Mokinių, turinčių mokymosi sunkumų, dalyvavimo ugdymo procese galimybės * Ugdymo(si) strategijos, padedančios įveikti mokymosi sunkumus |
| 1.4. Pritaikyti ugdymo turinį mokiniui, turinčiam specialiųjų ugdymosi poreikių, vadovaujant pedagogui. | **Tema*. Ugdymo programos***   * Ikimokyklinio ugdymo bendroji programa * Priešmokyklinio ugdymo bendroji programa * Pradinio ugdymo bendroji programa * Pagrindinio ugdymo bendroji programa * Vidurinio ugdymo bendroji programa   **Tema*. Ugdymo tikslai***   * Ugdymo tikslai ir uždaviniai * Pagrindiniai planavimo principai   **Tema*. Mokymo ir mokymosi metodai***   * Mokymo ir mokymosi metodų klasifikacija (klasikiniai, netradiciniai) * Mokymo bei mokymosi šaltiniai ir priemonės * Informacijos perteikimo būdai   **Tema*. Ugdymo diferencijavimas***   * Diferencijavimas pagal užduotį, rezultatą ir skirtą laiką * Diferencijavimas pagal mokymosi būdus ir pagalbos mokiniui poreikius * Diferencijavimas nustatant savarankiškas užduotis ir tikslus   **Tema*. Struktūruotas ugdymas ir jo galimybės***   * Instrukcijų pateikimo formos pamokoje * Veiklos pamokoje struktūra be vizualinio pastiprinimo * Veiklos pamokoje struktūra su vizualiniu pastiprinimu   **Tema*. Individualaus mokymo/si plano sudarymas***   * Ugdymo turinio individualizavimas * Individualaus mokymosi plano struktūra |
| 2. Padėti pedagogui taikyti efektyvias ugdymo, vertinimo strategijas. | 2.1. Išmanyti įvairių vertinimo strategijų panaudojimo galimybes ugdant mokinius, turinčius specialiųjų ugdymosi poreikių. | **Tema. *Efektyvių ugdymo strategijų panaudojimo galimybės ugdant mokinius, turinčius specialiųjų ugdymosi poreikių***   * Ugdymosi strategijų klasifikacija * Efektyvių ugdymosi būdų parinkimas ir taikymas mokiniams, turintiems specialiųjų ugdymosi poreikių   **Tema. *Vertinimas ugdymo procese***   * Vertinimo ugdymo procese paskirtis, tikslai ir uždaviniai * Mokinių pasiekimų ir pažangos vertinimo būdai ir formos * Vertinimas, informuojantis apie mokymą ir mokymąsi |
| 2.2. Padėti pedagogui pritaikyti mokymo ir mokymosi medžiagą atsižvelgiant į mokinių specialiuosius ugdymosi poreikius. | **Tema*. Šiuolaikiškos mokomosios medžiagos panaudojimo galimybės siekiant mokinio mokymosi sėkmės***   * Mokymo ir mokymosi priemonės ir mokomoji medžiaga * Skaitmeninės mokymo priemonės ir panaudojimo galimybės, užtikrinančios kokybišką ugdymą * Daiktai, medžiagos ir įranga, skatinanti mokinius pačius aktyviai veikti   **Tema*. Mokymo(si) priemonių pasirinkimas ugdant mokinius, turinčius specialiuosius ugdymosi poreikius***   * Bendrieji specialiųjų mokymo(si) priemonių pasirinkimo kriterijai * Specialiųjų mokymo(si) priemonių parinkimas mokiniams, turintiems intelekto sutrikimų * Specialiųjų mokymo(si) priemonių pasirinkimas mokiniams, turintiems specifinių pažinimo procesų sutrikimų * Specialiųjų mokymo(si) priemonių parinkimas mokiniams, turintiems kalbos ir kitų komunikacijos sutrikimų * Specialiųjų mokymo(si) priemonių parinkimas mokiniams, turintiems klausos sutrikimų * Specialiųjų mokymo(si) priemonių parinkimas mokiniams, turintiems regos sutrikimų * Specialiųjų mokymo(si) priemonių parinkimas mokiniams, turintiems judesio ir padėties sutrikimų |
| 2.3. Padėti pedagogui pritaikyti įvairias ugdymui skirtas aplinkas, panaudojant edukacines technologijas. | **Tema*. Universalaus dizaino ugdymui gairės***   * Priemonės, atitinkančios universalaus dizaino principus * Universalaus dizaino priemonių ugdymui(si) taikymo iššūkiai   **Tema*. Individualios darbo vietos įrengimas ir tvarkaraščio sudarymas***   * Individualios darbo vietos įrengimas * Darbotvarkės sudarymas * Individualaus mokinio tvarkaraščio parengimas   **Tema*. Sensorinės erdvės ir jų panaudojimo galimybės***   * Sensorinių erdvių įrengimas, atsižvelgiant į mokinių poreikius * Multisensorinė įranga ir priemonės * Sensorinių erdvių panaudojimo galimybės |
| 2.4. Padėti pedagogui vykdyti mokinių, turinčių specialiųjų ugdymosi poreikių, vertinimą ir asmeninės pažangos stebėseną. | **Tema*. Mokinių, turinčių specialiųjų ugdymosi poreikių, vertinimas***   * Informacijos apie ugdymo(si) pasiekimus rinkimo būdai * Vertinimas remiantis bendrosiose (pradinio, pagrindinio ir vidurinio ugdymo) programose ir/ar pritaikytoje ugdymo programoje numatytais pasiekimais * Vertinimo rezultatų duomenų rinkimo ir analizavimo formos   **Tema. *Refleksija ir grįžtamasis ryšys stebint mokinio pažangą***   * Įsivertinimo metodų taikymas ugdymo procese * Mokinių, turinčių specialiųjų ugdymosi poreikių, savęs vertinimo ypatumai * Asmeninės pažangos stebėsenos įrankiai * Ugdymo praktikos naudojamos mokymosi reflektavimui |
| Mokymosi pasiekimų vertinimo kriterijai | Apibūdintas įtraukiojo ugdymo organizavimas bendrojo ugdymo įstaigose. Apibūdinti dokumentai, reglamentuojantys mokinių specialųjį ugdymą įtraukiojo švietimo kontekste. Apibūdintos praktinės įtraukiojo ugdymo įgyvendinimo gairės mokyklose. Apibūdintos pedagogo padėjėjo asmeninės savybės, funkcijos ir atsakomybė. Išanalizuoti mokinių, turinčių specialiųjų ugdymosi poreikių, ypatumai, atsižvelgiant į vaiko ar paauglio amžiaus tarpsnį. Apibūdinta vaikų tipinės ir netipinės raidos raiška. Apibūdinti ugdymo procese dalyvaujančių mokinių specialieji ugdymosi poreikiai, negalių rūšys, mokymosi sutrikimai, mokymosi sunkumai, pagrindiniai jų požymiai ir raiška. Vadovaujant pedagogui pritaikytas ugdymo turinys mokiniui, turinčiam specialiųjų ugdymosi poreikių. Apibūdintos ugdymo programos, tikslai, uždaviniai, mokymo ir mokymosi metodai. Apibūdintas ugdymo diferencijavimas, struktūruoto ugdymo ir individualaus plano sudarymo galimybės. Apibūdintos efektyvios mokymosi strategijos. Apibūdintas mokinių, turinčių specialiųjų ugdymosi poreikių, vertinimas. Padėta pedagogui pritaikyti mokymo ir mokymosi medžiagą, parinkti mokymosi priemones, atsižvelgiant į mokinių specialiuosius ugdymosi poreikius (turintiems intelekto, specifinių pažinimo procesų, kalbos ir kitų komunikacijos, klausos, regos, judesio ir padėties sutrikimų). Padėta pedagogui pritaikyti įvairias ugdymui skirtas aplinkas, panaudojant edukacines technologijas (parinktos priemonės, atitinkančios universalaus dizaino principus; įrengta individuali darbo vietą, sudaryta darbotvarkė ir individualus tvarkaraštis; parinktos sensorinės erdvės, multisensorinė įranga ir apibūdintos jų panaudojimo galimybės). Padėta pedagogui vykdyti mokinių, turinčių specialiųjų ugdymosi poreikių, vertinimą ir asmeninės pažangos stebėjimą. Padėta pedagogui renkant ir analizuojant vertinimo rezultatų duomenis. Aptarti mokinių pasiekimų ir pažangos vertinimo būdai bei formos, refleksijos svarba. Aptarti mokinių, turinčių specialiųjų ugdymosi poreikių, savęs vertinimo ypatumai bei įsivertinimo metodų taikymo galimybės ugdymo procese. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai, Lietuvos bei užsienio šalių naujausi moksliniai darbai ir kita mokomoji literatūra, vaizdo ir garso įrašai * Testas turimiems gebėjimams įvertinti * Teisės aktai, reglamentuojantys darbuotojų saugos ir sveikatos reikalavimus * Lietuvos Respublikos vaiko teisių apsaugos pagrindų įstatymas, kiti vaiko gerovę užtikrinantys teisės aktai * Lietuvos Respublikos teisės aktai, reglamentuojantys mokinių specialųjį ugdymą ir švietimo pagalbą * Ugdymo įstaigos vidaus dokumentai, reglamentuojantys specialųjį ugdymą ir švietimo pagalbą * Pedagogų etikos kodeksas * Teisės aktai, reglamentuojantys asmens duomenų apsaugą   *Mokymo(si) priemonės:*   * Informacinės ir komunikacinės technologijos * Skaitmeninės ugdymo(-si) platformos * Specializuota programinė įranga * Ugdymo priemonės * Sensorinės priemonės, įranga | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu ir vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta mokymosi medžiaga, mokymuisi reikalingomis priemonėmis, skaitmeninėmis mokymo priemonėmis ir specializuotomis programomis, pritaikytomis dirbti su mokiniais, turinčiais specialiųjų ugdymosi poreikių, daiktais, medžiagomis ir įranga, skatinančia mokinius pačius aktyviai veikti; sensorinėmis priemonėmis, multisensorine įranga ir priemonėmis; specialiomis mokymo(si) priemonėmis mokiniams, turintiems intelekto, specifinių pažinimo procesų, kalbos, klausos, regos, judesio sutrikimų; skaitmeniniais įrankiais, padedančiais rinkti, analizuoti vertinimo rezultatų duomenis.  Imitacinis sensorinis kambarys. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) pedagogo ir / ar švietimo pagalbos mokiniui specialisto kvalifikaciją ir ne mažesnę kaip 3 metų pedagoginio darbo su mokiniais patirtį. | |

**Modulio pavadinimas – „Individualizuota pagalba specialiųjų ugdymosi poreikių turintiems mokiniams“**

|  |  |  |
| --- | --- | --- |
| Valstybinis kodas | 509220001 | |
| Modulio LTKS lygis | V | |
| Apimtis mokymosi kreditais | 20 | |
| Asmens pasirengimo mokytis modulyje reikalavimai (*jei taikoma*) | *Baigtas modulis:*  Pagalba pedagogui organizuoti ugdymo procesą specialiųjų ugdymosi poreikių turintiems mokiniams | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Padėti mokiniui pasiekti mokymosi rezultatus, bendradarbiaujant su pedagogu. | 1.1. Apibūdinti pedagoginės pagalbos tikslus ir būdus. | **Tema*. Mokinio pažinimo sritys***   * Informacijos apie mokinį šaltiniai * Mokinio asmenybės ypatumų (pozityvios asmenybės savybės, pomėgiai, interesai, kompetencijos, poreikiai ir pan.) pažinimas   **Tema*. Švietimo pagalba (pedagoginė, specialioji, socialinė) mokiniui***   * Švietimo pagalbos samprata * Švietimo pagalbos teikimo tikslai * Pagalbos teikimo institucijos ir teikėjai   **Tema*. Švietimo pagalbos teikimo formos ir būdai***   * Pagalba nukreipta į vaiką * Pagalba šeimai * Intervencijos, nukreiptos į socialinę aplinką ir mokyklą   **Tema*. Mokinio, turinčio specialiųjų ugdymosi poreikių, adaptacija mokykloje***   * Mokinio psichosocialinės adaptacijos (prisitaikymo) mokykloje ypatumai * Nesėkmingą psichosocialinę adaptaciją mokykloje lemiantys veiksniai * Pagalbos mokiniui teikimas adaptacijos laikotarpiu |
| 1.2. Taikyti individualaus ir grupinio darbo metodus, teikiant pagalbą mokiniams, turintiems skirtingų specialiųjų ugdymosi poreikių. | **Tema*. Individualus darbas su skirtingų poreikių mokiniais***   * Individualaus darbo samprata * Individualaus darbo su mokiniais sėkmės ir iššūkiai   **Tema*. Individualios pagalbos teikimas******mokiniams, turintiems specialiųjų ugdymosi poreikių***   * Individualaus darbo su mokiniais, turinčiais specialiųjų ugdymosi poreikių, principai * Pasirengimas. Ugdymosi poreikių ir individualių ypatumų pažinimas * Įgyvendinimas. Individualių mokymo ir mokymosi metodų pritaikymas * Veiklos analizė   **Tema*. Grupinis darbas su skirtingų poreikių mokiniais***   * Grupinio darbo samprata * Grupinio darbo organizavimo ypatumai * Efektyviai dirbančios mokymosi grupės kūrimas * Grupinio darbo metodo taikymas su mokiniais, turinčiais specialiųjų ugdymosi poreikių |
| 1.3. Taikyti priemones, stiprinančias mokinių motyvaciją dalyvauti ugdymo procese. | **Tema*. Mokymosi motyvacija ugdymo procese***   * Mokymosi motyvacijos samprata * Motyvacijos reikšmė elgesiui ir išmokimui * Mokymosi motyvacijos rūšys * Vidinė ir išorinė motyvacija * Reakcijų į sėkmę ir nesėkmę modeliai   **Tema*. Mokymosi motyvacijos stiprinimas***   * Mokymosi motyvacijos ir įsitraukimo į pamoką trukdžiai * Mokymosi motyvacijos ir įsitraukimo į pamoką trukdžių įveikimo strategijos * Mokinio mokymosi motyvacijos stiprinimo būdai (mokymasis netradicinėje aplinkoje, **integruotos pamokos ir kt.)** * Mokinių skatinimo priemonės |
| 1.4. Taikyti konstruktyvaus bendravimo ir bendradarbiavimo technikas, kuriant pasitikėjimu grindžiamus tarpusavio santykius. | **Tema. *Efektyvaus bendravimo strategijos***   * Bendravimo samprata * Verbalinė ir neverbalinė komunikacija * Aktyvus klausymasis * Empatija ir jos ugdymas   **Tema*. Bendravimo probleminiai aspektai***   * Konfliktai ir jų valdymas * Bendravimas ir emocijų reguliavimas * Emocinio intelekto reikšmė efektyviam bendravimui   **Tema. *Vaiko netinkamo elgesio atpažinimas***   * Mokinio reakcija į vidaus ir išorės dirgiklius * Netinkamo elgesio apraiškos ir požymiai * Probleminio elgesio priežastys * Vaiko netinkamo elgesio tikslai   **Tema. *Darbo ypatumai su vaikais, turinčiais elgesio problemų***   * Tinkamos reakcijos į netinkamą elgesį * Netinkamo elgesio tikslų korekcija * Priemonės mokinio probleminio elgesio keitimui * Pozityvaus elgesio konstravimas   **Tema. *Tarpusavio santykių su mokiniais kūrimas***   * Grupiniai procesai klasėje * Mokinio ir pedagogo padėjėjo bendravimo bei bendradarbiavimo svarba * Suaugusiojo – mokinio bendravimo specifiškumo aspektai * Pozityvaus bendravimo įgūdžių stiprinimas * Nesmurtinė komunikacija |
| 2. Parengti ir (ar) pritaikyti mokiniams tinkamą ugdymui skirtą aplinką pagal pedagogo nurodymus. | 2.1. Apibūdinti teisės aktus, reglamentuojančius saugią ugdymo(si) aplinką mokiniams, turintiems specialiųjų ugdymosi poreikių. | **Tema*. Mokinio higiena ir sveikata***   * Higienos reikalavimai * Nekenksmingos asmens higienos priemonės * Higienos priemonės pagal individualius vaiko poreikius * Pagalba mokiniams palaikant asmens higieną   **Tema*. Mokinio fizinio saugumo užtikrinimas***   * Reikalavimai, užtikrinantys saugią ir sveiką vaiko aplinką * Mokinių saugos ir sveikatos taisyklių apžvalga * Saugus elgesys ugdymo įstaigoje ir už jos ribų   **Tema*. Būtinoji pagalba esant nelaimingiems atsitikimams ir traumoms***   * Nelaimingų atsitikimų ir traumų prevencija * Veiksmai nelaimingų atsitikimų metu * Būtinosios pirmosios pagalbos suteikimas |
| 2.2. Parengti mokymo ir mokymosi medžiagą bei priemones, atsižvelgiant į mokinių specialiuosius ugdymosi poreikius ir pedagogo nurodymus. | **Tema*. Mokymo ir mokymosi medžiagos parengimas atsižvelgiant į mokinio specialiuosius ugdymosi poreikius***   * Priemonių parengimas ir jų taikymas skirtingus poreikius turintiems mokiniams * Naujausios priemonės, programinė įranga ir technologijos, naudojamos įtraukiajame ugdyme   **Tema*. Priemonės, padedančios ugdyti mokinio bendrąsias kompetencijas***   * Priemonės komunikavimo kompetencijos ugdymui * Priemonės kultūrinės kompetencijos ugdymui * Priemonės kūrybiškumo kompetencijų ugdymui * Priemonės pažinimo kompetencijų ugdymui * Priemonės pilietiškumo kompetencijų ugdymui * Priemonės skaitmeninių kompetencijų ugdymui * Priemonės socialinės, emocinės ir sveikos gyvensenos kompetencijų ugdymui |
| 2.3. Užtikrinti saugią ugdymo(si) aplinką, atsižvelgiant į mokinių specialiuosius ugdymosi poreikius. | **Tema*. Mokymąsi įgalinanti aplinka***   * Individualios mokymosi vietos įrengimas, atsižvelgiant į mokinio specialiuosius ugdymosi poreikius * Aplinkos struktūravimas   **Tema*. Saugios psichosocialinės aplinkos kūrimas***   * Socialinės aplinkos veiksniai: rizika ir apsauga * Socialinei sveikatai palanki ugdymo/si aplinka * Psichinei sveikatai palanki ugdymo/si aplinka   **Tema. *Taisyklių ir susitarimų svarba***   * Disciplinos ugdymas * Rutinos ir dienotvarkės sudarymas * Elgesio taisyklių ir ribų nustatymas   **Tema*. Socialinės ir emocinės kompetencijos***   * Socialinių ir emocinių kompetencijų apžvalga * Socialinių ir emocinių kompetencijų raiška ugdymo įstaigoje * Socialinių ir emocinių gebėjimų ir jiems priskiriamų įgūdžių ugdymo svarba   **Tema*. Smurto ir patyčių prevencija, tolerancijos nuostatų formavimas***   * Priemonės, skirtos patyčių ir smurto prevencijai * Socialinio emocinio ugdymo programų apžvalga * Pozityvioji prevencija |
| 3. Kaupti informaciją apie specialiųjų ugdymosi poreikių turinčio mokinio mokymąsi. | 3.1. Išmanyti specialiųjų ugdymosi poreikių turinčio mokinio pasiekimų ir individualios pažangos vertinimo būdus. | **Tema. *Mokinio, turinčio specialiųjų ugdymosi poreikių, pasiekimų vertinimas***   * Diagnostinis vertinimas ir jo taikymas * Formuojamasis vertinimas ir jo taikymas   **Tema. *Mokinio, turinčio specialiųjų ugdymosi poreikių, individualios pažangos vertinimas***   * Mokinio asmeninės pažangos stebėsena * Asmeninės pažangos vertinimo strategijos, dirbant su mokiniais, turinčiais specialiųjų ugdymosi poreikių |
| 3.2. Kaupti ir vertinti informaciją apie mokinio, turinčio specialiųjų ugdymosi poreikių, pažangą, elgesį, ugdymo problemas. | **Tema. *Ugdymo veiksmingumo stebėsena, atsižvelgiant į ugdymo tikslus***   * Informacijos, sukauptos vertinant ugdymosi pažangą ir pasiekimus analizė, apibendrinimas ir fiksavimas * Vertinimo informacijos pateikimas žodžiu ar raštu mokiniams, tėvams, kitiems mokytojams, mokyklos administracijai * Ugdymo proceso koregavimas, remiantis vertinimo informacija   **Tema. *Informacijos apie mokinio, turinčio specialiųjų ugdymosi poreikių, elgesį kaupimas ir vertinimas***   * Elgesio vertinimo tikslai ir uždaviniai * Informacijos apie mokinio elgesį rinkimo būdai * Probleminio elgesio atpažinimas ir vertinimas * Netinkamo elgesio valdymo metodai |
| 3.3. Bendradarbiauti su kitais ugdymo proceso dalyviais teikiant pagalbą mokiniui, turinčiam specialiųjų ugdymosi poreikių. | **Tema. *Komandinio darbo specifika***   * Komandinio darbo apibrėžimas * Komandos narių vaidmenys * Sėkmingos komandos kūrimo principai   **Tema. *Ugdymo proceso dalyvių komandinis darbas mokykloje***   * Švietimo pagalbos specialistų darbo ypatumai komandoje * Pedagogo padėjėjo vaidmuo ugdytojų komandoje * Ugdymo proceso dalyvių bendradarbiavimas tenkinant specialiuosius mokinių ugdymosi poreikius   **Tema. *Mokinio šeimos įtraukimas į kompleksinės pagalbos teikimą***   * Tėvų (įtėvių, globėjų, rūpintojų) vaidmuo vaiko ugdymo procese * Bendradarbiavimo su šeima formos: individualus ir grupinis mokyklos ir šeimos bendradarbiavimas * Mokinio šeimos įtraukimas į kompleksinės pagalbos teikimą |
| Mokymosi pasiekimų vertinimo kriterijai | Apibūdintos mokinio pažinimo sritys. Apibūdinti švietimo pagalbos teikimo mokiniui tikslai, formos ir būdai. Išanalizuoti mokinio, turinčio specialiųjų ugdymosi poreikių, adaptacijos ypatumai mokykloje. Apibūdintas individualus darbas su skirtingų poreikių mokiniais. Išanalizuoti individualios pagalbos teikimo mokiniams, turintiems specialiųjų ugdymosi poreikių, principai. Apibūdintas grupinis darbas su skirtingų poreikių mokiniais. Apibūdinta mokymosi motyvacija ugdymo procese. Išanalizuoti mokymosi motyvacijos stiprinimo ypatumai. Išanalizuotos efektyvaus bendravimo strategijos, probleminiai bendravimo aspektai. Išanalizuotos mokinio netinkamo elgesio priežastys. Apibūdinti darbo su elgesio problemų turinčiais vaikais ypatumai. Apibūdinti tarpusavio santykių su mokiniais kūrimo ypatumai. Paaiškinti mokinio higienos ir sveikatos reikalavimai, mokinio fizinio saugumo užtikrinimo būdai. Paaiškinti būtinosios pagalbos veiksmai, esant nelaimingiems atsitikimams ir traumoms. Parengta mokymo ir mokymosi medžiaga, atsižvelgiant į mokinio specialiuosius ugdymosi poreikius bei pedagogo nurodymus. Parengtos priemonės, atsižvelgiant į mokinio specialiuosius ugdymosi poreikius bei pedagogo nurodymus. Apibūdinta mokymąsi įgalinanti aplinka. Išanalizuoti saugios psichosocialinės aplinkos kūrimo veiksniai. Apibūdintos socialinės ir emocinės kompetencijos. Apibūdintos smurto ir patyčių prevencijos, tolerancijos nuostatų formavimo priemonės. Paaiškintas mokinio, turinčio specialiųjų ugdymosi poreikių, pasiekimų ir individualios pažangos vertinimas. Apibūdinta ugdymo veiksmingumo stebėsena, atsižvelgiant į ugdymo tikslus. Paaiškinti informacijos apie mokinio, turinčio specialiųjų ugdymosi poreikių, elgesį kaupimo ir vertinimo būdai. Apibūdintas ugdymo dalyvių komandinis darbas mokykloje. Padėta pedagogui įtraukti mokinio šeimą į kompleksinės pagalbos teikimą. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai, Lietuvos bei užsienio šalių naujausi moksliniai darbai ir kita mokomoji literatūra, vaizdo ir garso įrašai * Testas turimiems gebėjimams įvertinti * Teisės aktai, reglamentuojantys darbuotojų saugos ir sveikatos reikalavimus, higienos normų reikalavimus * Lietuvos Respublikos vaiko teisių apsaugos pagrindų įstatymas, kiti vaiko gerovę užtikrinantys teisės aktai * Lietuvos Respublikos teisės aktai reglamentuojantys mokinių specialųjį ugdymą ir švietimo pagalbą * Ugdymo įstaigos vidaus dokumentai, reglamentuojantys specialųjį ugdymą ir švietimo pagalbą * Pedagogų etikos kodeksas * Teisės aktai, reglamentuojantys asmens duomenų apsaugą   *Mokymo(si) priemonės:*   * Informacinės ir komunikacinės technologijos * Skaitmeninės ugdymo(-si) platformos * Specializuota programinė įranga * Ugdymo priemonės * Sensorinės priemonės, įranga | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu ir vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta mokymosi medžiaga, mokymuisi reikalingomis priemonėmis, skaitmeninėmis mokymo priemonėmis ir specializuotomis programomis, pritaikytomis dirbti su mokiniais, turinčiais specialiųjų ugdymosi poreikių, daiktais, medžiagomis ir įranga, skatinančia mokinius pačius aktyviai veikti; sensorinėmis priemonėmis, multisensorine įranga ir priemonėmis; specialiomis mokymo(si) priemonėmis mokiniams, turintiems intelekto, specifinių pažinimo procesų, kalbos, klausos, regos, judesio sutrikimų; skaitmeniniais įrankiais, padedančiais rinkti, analizuoti vertinimo rezultatų duomenis.  Imitacinis sensorinis kambarys. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) pedagogo ir / ar švietimo pagalbos mokiniui specialisto kvalifikaciją ir ne mažesnę kaip 3 metų pedagoginio darbo su mokiniais patirtį. | |

**Modulio pavadinimas – „Profesinių kompetencijų tobulinimas“**

|  |  |  |
| --- | --- | --- |
| Valstybinis kodas | 509220002 | |
| Modulio LTKS lygis | V | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (*jei taikoma*) | *Baigti moduliai:*  Pagalba pedagogui organizuoti ugdymo procesą specialiųjų ugdymosi poreikių turintiems mokiniams  Individualizuota pagalba specialiųjų ugdymosi poreikių turintiems mokiniams | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Analizuoti savo veiklą ir numatyti jos tobulinimo kryptis. | 1.1. Išmanyti bendrosios ir specialiosios pedagogikos naujoves. | **Tema*. Žinių integravimas profesinėje veikloje, atsižvelgiant į pokyčius***   * Informacijos rinkimo ir sisteminimo būdai * Pasipriešinimo naujovėms priežastys   **Tema*. Pedagoginės veiklos kaitos galimybių paieška***   * Mokymo ir mokymosi šaltinių paieška * Pedagoginių strategijų taikymo veiksmingumo apžvalgos būdai |
| 1.2. Numatyti kompetencijų tobulinimo kryptis, vadovaujantis asmeninės ir profesinės veiklos analize. | **Tema*. Refleksija ir jos nauda specialisto tobulėjimui***   * Reflektyvaus mokymosi raiška * Asmeninės ir profesinės veiklos analizė * Praktinis refleksijos taikymas tobulinant savo veiklą * Reflektyvaus mokymosi svarba   **Tema*. Savaiminiu ar neformaliuoju būdu įgyti gebėjimai, jų demonstravimas ir vertinimas***   * Veiklos analizė ir tobulinimas mokyklos lygmeniu * Veiklos analizė ir tobulinimas klasės lygmeniu * Veiklos analizė ir tobulinimas individualiu lygmeniu |
| 2. Pasirinkti profesinio tobulėjimo formą, būdus ir priemones. | 2.1. Išmanyti profesinio tobulėjimo formas, būdus ir priemones. | **Tema*. Bendrųjų ir dalykinių kompetencijų tobulinimas***   * Asmeninio tobulėjimo samprata, giluminis mokymasis * Tolimesnio mokymosi planavimas   **Tema*. Kryptingas profesinės veiklos tobulinimas taikant naujoves***   * Informacijos, teorinių ir praktinių žinių derinimas profesinėje veikloje * Naujovių taikymas pedagogo padėjėjo darbe |
| 2.2. Tobulinti profesines kompetencijas, dalyvaujant kvalifikacijos tobulinimo renginiuose, projektuose bei pedagogų kūrybinių, metodinių grupių veikloje. | **Tema*. Nuolatinio, kryptingo profesinio tobulėjimo planavimas***   * Formalaus ir neformalaus mokymosi galimybės ir būdai * Projektinės veiklos galimybės * Individualaus profesinio augimo planavimas: įsivertinimas ir tobulintinų sričių numatymas   **Tema*. Bendradarbiavimas su kolegomis, siekiant kokybiškos ugdymo kaitos***   * Mokėjimo mokytis kompetencijos taikymas įvairiuose kontekstuose * Įsitraukimas į pedagogų kūrybinių, metodinių grupių veiklą |
| Mokymosi pasiekimų vertinimo kriterijai | Apibūdintos bendrosios ir specialiosios pedagogikos naujovės. Paaiškinti žinių integravimo profesinėje veikloje, atsižvelgiant į pokyčius, būdai. Apibūdinta pedagoginės veiklos kaitos galimybių paieška. Paaiškinta refleksijos nauda specialisto tobulėjimui. Apibūdinti savaiminiu ar neformaliuoju būdu įgyti gebėjimai, jų demonstravimas ir vertinimas. Pristatytos kompetencijų tobulinimo kryptys, vadovaujantis asmeninės ir profesinės veiklos analize. Apibūdintos profesinio tobulėjimo formos, būdai ir priemonės. Apibūdintas bendrųjų ir dalykinių kompetencijų tobulinimas bei kryptingas profesinės veiklos tobulinimas taikant naujoves. Paaiškintas nuolatinio, kryptingo profesinio tobulėjimo planavimas. Apibūdintas bendradarbiavimas su kolegomis, siekiant kokybiškos ugdymo kaitos. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai, Lietuvos bei užsienio šalių naujausi moksliniai darbai ir kita mokomoji literatūra, vaizdo ir garso įrašai * Testas turimiems gebėjimams įvertinti * Teisės aktai, reglamentuojantys darbuotojų saugos ir sveikatos reikalavimus * Lietuvos Respublikos vaiko teisių apsaugos pagrindų įstatymas, kiti vaiko gerovę užtikrinantys teisės aktai * Lietuvos Respublikos teisės aktai, reglamentuojantys mokinių specialųjį ugdymą ir švietimo pagalbą * Ugdymo įstaigos vidaus dokumentai, reglamentuojantys specialųjį ugdymą ir švietimo pagalbą * Pedagogų etikos kodeksas * Teisės aktai, reglamentuojantys asmens duomenų apsaugą   *Mokymo(si) priemonės:*   * Informacinės ir komunikacinės technologijos * Skaitmeninės ugdymo(-si) platformos * Specializuota programinė įranga * Ugdymo priemonės * Sensorinės priemonės, įranga | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu ir vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta mokymosi medžiaga, mokymuisi reikalingomis priemonėmis, skaitmeninėmis mokymo priemonėmis; sensorinėmis priemonėmis, multisensorine įranga ir priemonėmis.  Imitacinis sensorinis kambarys. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) pedagogo ir / ar švietimo pagalbos mokiniui specialisto kvalifikaciją ir ne mažesnę kaip 3 metų pedagoginio darbo su mokiniais patirtį. | |

**6.3. PASIRENKAMIEJI MODULIAI**

Nėra

**6.4. BAIGIAMASIS MODULIS**

**Modulio pavadinimas – „Įvadas į darbo rinką“**

|  |  |
| --- | --- |
| Valstybinis kodas | 500000001 |
| Modulio LTKS lygis | V |
| Apimtis mokymosi kreditais | 5 |
| Kompetencijos | Mokymosi rezultatai |
| 1. Formuoti darbinius įgūdžius realioje darbo vietoje. | 1.1. Įsivertinti ir realioje darbo vietoje demonstruoti įgytas kompetencijas.  1.2. Susipažinti su būsimo darbo specifika ir adaptuotis realioje darbo vietoje.  1.3. Įsivertinti asmenines integracijos į darbo rinką galimybes. |
| Mokymosi pasiekimų vertinimo kriterijai | Siūlomas baigiamojo modulio vertinimas – *atlikta (neatlikta).* |
| Reikalavimai mokymui skirtiems metodiniams ir materialiesiems ištekliams | *Nėra* |
| Reikalavimai teorinio ir praktinio mokymo vietai | Darbo vieta, leidžianti įtvirtinti įgytas pedagogo padėjėjo kvalifikaciją sudarančias kompetencijas. |
| Reikalavimai mokytojų dalykiniam pasirengimui (dalykinei kvalifikacijai) | Mokinio mokymuisi modulio metu vadovauja mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) pedagogo ir / ar švietimo pagalbos mokiniui specialisto kvalifikaciją ir ne mažesnę kaip 3 metų pedagoginio darbo su mokiniais patirtį.  Mokinio mokymuisi realioje darbo vietoje vadovaujantis praktikos vadovas turi turėti ne mažesnę kaip 3 metų pedagoginio darbo su mokiniais profesinės veiklos patirtį. |